**Jenna Nicole Mourey** (s. 15. syyskuuta 1986) on yhdysvaltalainen entinen YouTube-persoona, vloggaaja, koomikko ja näyttelijä. Hänet tunnetaan paremmin nimellä **Jenna Marbles**. Hän ilmoitti kesäkuussa 2020 lopettavansa videoiden tekemisen ja poistuvansa julkisuudesta.

Hänen YouTube-kanavallaan on maaliskuussa 2022 lähes 20 miljoonaa tilaajaa.

Yksityiselämä
-------------

Mourey syntyi ja kasvoi Rochesterissa, New Yorkissa. Moureyn vanhemmat erosivat hänen ollessa nuori, jonka seurauksena hän on erittäin läheinen äitinsä, Deborah Moureyn kanssa. Hänellä on yksi sisarus, vanhempi veli Devon Mourey. Mourey seurusteli Youtube-uransa alussa Max Weiszin kanssa. He olivat yhdessä 4 vuotta, kunnes erosivat 2012. 2013 Mourey alkoi seurustella ystävänsä Julien Solomitan kanssa. He aloittivat marraskuussa 2014 yhdessä podcastin nimeltä *The Jenna and Julien Podcast*. Moureyllä on neljä koiraa; 2008 syntynyt chihuahua Mr. Marbles (joka inspiroi Moureyn taiteilijanimen), 2 italianvinttikoiraa, Kermit ja Peach sekä vinttikoira Bunny.

Jenna Marbles VidCon-tapahtumassa vuonna 2014.
Hän valmistui Brighton High Schoolista vuonna 2004, jonka jälkeen Mourey muutti Bostoniin, jossa hän suoritti psykologian kandidaatin tutkinnon Suffolkin yliopistossa. Myöhemmin Mourey opiskeli Bostonin yliopistossa, jossa hän suoritti urheilupsykologian ja -neuvonnan maisterin tutkinnon. Valmistumisen jälkeen Mourey pysyi Massachusettsissa, asuen Cambridgen kaupungissa.

Mourey kihlautui huhtikuussa 2021 pitkäaikaisen poikaystävänsä Julien Solomitan kanssa.

Ura bloggarina ja vloggarina
----------------------------

Mourey aloitti uransa satiirisella *Barstool Sports*-blogilla naisille suunnatulla StoolLaLa-sivustolla. Tämä inspiroi häntä aloittamaan oman Youtube-kanavan. Kesällä 2010 Mourey asui vuokralla kolmen makuuhuoneen yhteisössä Cambridgessa, Massachusettsissa ja maksoi 800 dollarin vuokransa työskentelemällä tarjoilijana, rusketussalongeissa, bloggaajana ja go-go-klubitanssijana.

### Youtube

Vuonna 2010 Mourey julkaisi YouTube-kanavallaan videon "*How To Trick People Into Thinking You're Good Looking"* (suom. miten huijata ihmiset ajattelmaan että olet hyvännäköinen). Video sai ensimmäisen viikon aikana julkaisunsa jälkeen yli 5,3 miljoonaa katselukertaa. Hänen videostaan *"How To Avoid Talking To People You Don't Want To Talk To"* (suom. kuinka välttää puhuminen niiden ihmisten kanssa, joille et halua puhua) puhuttiin New York Timesissa ja ABC:n uutisissa elokuussa 2011. Videolla hän toteaa olevansa kyllästynyt siihen, miten miehet kuvittelevat, että hän haluaa heidän koskettelevan sukupuolielimillään selkäänsä klubeilla, baareissa tai tanssiessaan. Videolla oli elokuussa 2016 yli 35,5 miljoonaa katselukertaa YouTubessa.

Taiteilijanimi *Jenna Marbles* syntyi kun Moureyn äitini valitti, että sukunimellä Mourey löytyi Google-haulla vain tyttären YouTube-videoita. Moureyn äiti oli työtön kun hänen tyttärensä ensimmäinen viraalihitiksi muodostunut video alkoi levitä laajalle. Äiti oli huolestunut, että videoiden sisältö karkottaa potentiaaliset työnantajat. Nimi "Marbles" tuli Jennan koiralta "Mr. Marbles", joka oli nimetty *Seinfeld*-sarjan nuken mukaan. Heinäkuussa 2015 Jenna Marbles-kanavalla oli yli 15 miljoonaa tilaajaa YouTubessa ja sen videoilla yli 1,8 miljardia katselukertaa.

Mourey julkaisi uuden YouTube-videon kerran viikossa, joko keskiviikkona tai torstaina. Kesäkuussa 2020 hän julkaisi videon, jossa hän kertoi lopettavansa videoiden tekemisen ja poistuvansa julkisuudesta. Samassa videossa Mourey pyysi anteeksi vanhoja videoitaan, joissa ollut sisältö oli rasistista tai seksististä. Yhdessä videoista Mourey esittää Nicki Minajia blackfacessa. Mourey sanoi häpeävänsä videoita ja kokevansa, ettei ansaitse jatkaa sisällön tekemistä sosiaaliseen mediaan.

### Muut esiintymiset ja liiketoiminta

Mourey juonsi vuoteen 2017 asti SiriusXM Hits 1:llä viikoittaista poplistaa nimeltä "Youtube 15". 2013 hän esiintyi Eevana *Epic Rap Battles of History* -sarjan toisen kauden 13. jaksossa nimeltä "Adam vs. Eve"*.* Mourey oli ääninäyttelijänä *The Annoying Orange* -sarjan jaksossa "Fake n' Bacon". Hän näytteli Miley Cyrusia "Wrecking Ball" -musiikkivideon inspiroimassa osuudessa YouTube Rewindissa 2013. Hän esiintyi 30. tammikuuta 2014 ilmestyneessä *Ridiculousness*-sarjan jaksossa sarjan neljännellä kaudella. Mourey esiintyi itsenään elokuvassa *Smosh: The Movie.* Vuonna 2016 Mourey toimi tuottajana James Pattersonin romaaneista tehdyssä elokuvassa *Maximum Ride*.

Marbles on laajentanut liiketoimintaansa ja palkannut henkilökohtaisen avustajan, liiketoiminnan johtajan ja oman äitinsä yrityksensä toimitusjohtajaksi. Mourey on julkaissut myös sarjan koiraleluja tuotenimillä "Kermie Worm" ja "Mr. Marbles". Lelujen ulkonäkö perustuu hänen omiin koiriinsa.

Lähteet
-------

1. ↑  Jenna Mourey/Marbles on Twitter *twitter.com*. Viitattu 28.8.2016.
2. ↑  *YouTube*: "Things I Get Excited About As An Adult". JennaMarbles (käsikirjoitus). 27.8.2015. Katsottavissa verkossa.
3. 1 2  Jessie Yeung CNN: Jenna Marbles quits YouTube after blackface backlash *CNN*. Viitattu 21.5.2022.
4. ↑  JennaMarbles *YouTube*. Viitattu 20.3.2022.
5. ↑  Adria Valdes Greenhauff: What You May Not Know About Jenna Marbles *TheList.com*.  29.10.2016. Viitattu 21.5.2022. (englanniksi)
6. 1 2 3  Todd Spangler: YouTube Star Jenna Marbles: 5 Facts About Her Rise to Internet Fame *variety.com*.  18.7.2013. Viitattu 28.8.2016. (englanniksi)
7. ↑  Chaitra Krishnamurthy: Fans want Jenna Marbles back in 2022 after Julien Solomita’s Insta pic *HITC*.  15.2.2022. Viitattu 21.5.2022. (englanniksi)
8. ↑  The Man Behind the 'Bible of Bro Culture' *nbcnews.com*.  13.12.2013. Viitattu 28.8.2016.
9. 1 2  Amy O’leary: The Woman With 1 Billion Clicks: Jenna Marbles.  *The New York Times*, 12.4.2013. ISSN 0362-4331. Artikkelin verkkoversio.
10. ↑  Jenna Marbles on 1 Billion Views, Set to Overtake Ray William Johnson? [VIDEO] *New Media Rockstars*.  22.4.2013. Viitattu 28.8.2016. (englanniksi)
11. ↑  Amy O’leary: The Woman With 1 Billion Clicks: Jenna Marbles.  *The New York Times*, 12.4.2013. ISSN 0362-4331. Artikkelin verkkoversio.
12. ↑  Jennifer Conlin: With Grinding, an Unwanted Advance at the Dance.  *The New York Times*, 12.8.2011. ISSN 0362-4331. Artikkelin verkkoversio.
13. ↑  A. B. C. No Dirty Dancing: Anti-Grinding Goes Viral *ABC News*.  16.8.2011. Viitattu 28.8.2016.
14. ↑   *vidstatsx.com*.  Arkistoitu 9.2.2018. Viitattu 28.8.2016.
15. ↑  jenna marbles | SiriusXM Blog *blog.siriusxm.com*. Viitattu 28.8.2016.
16. ↑  Epic Rap Battles of History Pits Man Against Woman With Jenna Marbles *Tubefilter*.  11.2.2013. Viitattu 28.8.2016.
17. ↑  SEASON 4, EPISODE 9 JENNA MARBLES *Ridiculousness*. TV Giude. Viitattu 14.9.2020. (englanniksi)
18. ↑  Jenna Marbles *IMDb*. Viitattu 28.8.2016.
19. ↑  Scheck, Frank: 'Maximum Ride': Film Review *Reviews*.  30.9.2016. The Hollywood Reporter. Viitattu 14.9.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jenna Marbles**.
* Jenna Marblesin kotisivut
* Jenna Marbles Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |